સવારે હું ઉઠું એટલે તું પણ મને કંપની આપવા ઉઠી જાય છે ને પછી મારી સાથે સાથે તું પણ અંદર કસરત કરવા લાગે છે. જેમ હું તને અનુભવી શકું છું તેમ તું પણ મને અનુભવી શકુ છુ એ હું જાણુ છું. કાલથી દિવાળી પણ શરુ થઇ ગઇ છે. કહેવાય છે કે દિવાળીના દિવસે રામ યુધ્દ્ધ જીતીને પાછા ફર્યા હતા અને સૌ એ તેમના આગમનની અને યુધ્દ્દની ખૂશીમાં દિવા પ્રગટાવ્યા હતા. ભારતીય સંવત પ્રમાણે આપણું વર્ષ કારતક સુદ એકમથી આસો વદ અમાસ સુધીનું હોય છે.